钦定古今图书集成/明伦汇编/氏族典/第406卷 > 吕公弼
## 钦定古今图书集成/明伦汇编/氏族典/第406卷 > 吕公弼

按《宋史吕夷简传》：“夷简子公弼，字宝臣，赐进士出身，
积迁至同群牧使，以枢密直学士知渭、延二州，徙成
都府，其治尚宽。英宗罢三司使蔡襄，召公弼代之，拜
枢密副使。神宗立，进枢密使。王安石立新法，公弼数
言宜务安静，又将疏论之，从孙嘉问窃其槁示安石，
安石先白之，帝不乐，遂罢为观文殿学士、知太原府。”
以疾请知郑州，拜宣徽西院使、判秦州。以疾求解，为
西太一宫使。薨，谥曰“惠穆。”